ગુજરાતી સમાચાર: આ ટ્રેનમાં મળે છે હોટલ જેવી સુવિધા, જાણો તેનું ભાડુ | Get Hotel Like Facility In Train - India News | I Am Gujarat
Gujarati News India આ ટ્રેનમાં મળે છે હોટલ જેવી સુવિધા, જાણો તેનું ભાડુ
આ ટ્રેનમાં મળે છે હોટલ જેવી સુવિધા, જાણો તેનું ભાડુ
Updated: May 08, 2018 17:31 pm IST
નવી દિલ્હીઃ ટ્રેનમાં મુસાફરી કરતા તમને થાકનો અનુભવ થતો હશે. સાથે ઘણી વખત પ્રાઈવસી પણ ખુબ મોટો પ્રશ્ન છે. હવે આઈઆરસીટીસી મુસાફરો માટે સલૂન કોચનો વિકલ્પ લાવ્યું છે. આ કોચ ચાલતી-ફરતી હોટલ જેવો જ છે.
એર કંડિશનવાળો બેડરૂમ, લિવિંગરૂમ, પેન્ટ્રી, ટોયલેટ અને કિચન જેવી તમામ સુવિધા મળે છે. પહેલા આ કોચ માત્ર અધિકારીઓને જ મળતો હતો, પરંતુ હવે સામાન્ય લોકો પણ તેનું બુકિંગ કરાવી શકે છે. રેલવે પાસે આવા કુલ 336 કોચ છે, જેમાં 62 કોચ એસી છે. એક કોચમાં બે પરિવાર મુસાફરી કરી શકે છે.
જાણો કેટલું ભાડુ ચૂકવવું પડશે
આ સુવિધા જોઈને તમને પણ ઈચ્છા થઈ ગઈ હશે કે એક વખત તો આ કોચમાં મુસાફરી કરવી જ જોઈએ. આ સલૂનને પાંચ દિવસ માટે બુક કરવા માટે તમારે અંદાજીત 2 લાખ રૂપિયા સુધીનો ખર્ચ કરવો પડશે.
રેલવે ધાર્મિક યાત્રા, લગ્ન જેવી ઈવન્ટ માટે તમે બુક કરી શકો છો. આ કોચને બુક કરવા માટે પહેલા તમારે સ્ટેશન મેનેજર પાસેથી તેની વધુ માહિતી મેળવવી પડશે. આ કોચમાં મુસાફરોની સુવિધા માટે સ્ટાફ પણ હાજર રહે છે. જેમાં એક એસી અડેન્ડેન્ટ અને એક સલૂન અડેન્ટેન્ડ હાજર રહે છે.